open-index/open-wikipedia-markdown huggingface dataset:
Nystaleinae

* se systematisk inndeling

**Nystaleinae** er en gruppe (underfamilie) av sommerfugler som tilhører familien tannspinnere (Notodontidae). De finnes bare i Amerika, med de fleste av de ca. 250 kjente artene i Sør-Amerika. Voksne Nystaleinae ligner sterkt på nattfly (Noctuidae). De er brun- eller gråspraglete, har lange, trådformede antenner og mangler en "tann" ved forvingens bakkant.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Nystaleinae
************** Slekten *[[Ankale]]* Weller, 1992
************** Slekten *[[Antiopha]]* Schaus, 1901
************** Slekten *[[Bardaxima]]* Walker, 1858
************** Slekten *[[Calledema]]* Butler, 1875
************** Slekten *[[Elasmia]]* Möschler, 1886
************** Slekten *[[Elymiotis]]* Walker, 1857
************** Slekten *[[Euxoga]]* Möschler, 1878
************** Slekten *[[Gopha]]* Walker, 1862
************** Slekten *[[Kryptokalos]]* Weller, 1992
************** Slekten *[[Lepasta]]* Möschler, 1878
************** Slekten *[[Lyricinus]]* Weller, 1992
************** Slekten *[[Lysana]]* Möschler, 1883
************** Slekten *[[Marthula]]* Walker, 1856
************** Slekten *[[Notoplusia]]* Schaus, 1901
************** Slekten *[[Nystalea]]* Guenée, 1852
************** Slekten *[[Phedosia]]* Möschler, 1878
************** Slekten *[[Phyllopalpia]]* Draudt, 1932
************** Slekten *[[Poresta]]* Schaus, 1901
************** Slekten *[[Strophocerus]]* Möschler, 1883
************** Slekten *[[Bahaia]]* Dyar, 1924
************** Slekten *[[Dasylophia]]* Packard, 1864 – finnes nord til Canada
************** Slekten *[[Didugua]]* Druce, 1891
************** Slekten *[[Euharpyia]]* Schaus, 1901
************** Slekten *[[Lusura]]* Walker, 1855
************** Slekten *[[Notela]]* Schaus, 1901
************** Slekten *[[Pentobesa]]* Schaus, 1901
************** Slekten *[[Symmerista]]* Hübner, 1821 – finnes nord til Canada

## Kilder
* Weller, S.J. (1992) Survey of Adult Morphology in Nystaleinae and related Neotropical Subfamilies (Noctuoidea: Notodontidae). *[[Journal of Research on the Lepidoptera]]* 31: 233-277. https://web.archive.org/web/20080705173447/http://www.doylegroup.harvard.edu/~carlo/JRL/31/PDF/31-233.pdf

## Eksterne lenker
*
Peter Straarup

**Peter Straarup** (født 19. juli 1951 i Fredericia) var ordførende direktør i Danske Bank, som er Danmarks største finanskonsern.

## Familie
Straarup er gift med amerikanskfødte Rickie Straarup (født Retchin), sammen har de to barn. De bor i Gentofte ved København.

## Utdanning og karriere
Han startet som lærling i Landmandsbanken, som i 1968 fikk navnet Danske Bank. Han gjennomførte militærtjeneste i Den Kongelige Livgarde i 1971. I 1979 tok han yrkesøkonomisk diplomutdanning (HD) innen regnskap på Handelshøjskolen i København.

Fra 1975 ble han arbitrasjehandler hos Danske Bank i København. I perioden 1976-77 jobbet han i London, som leder for «Loan Administration» i Scandinavian Bank Ltd. Etter dette returnerte han til Danmark og ble kontorsjef for Danske Bank fra 1977 til 1981. Et nytt utenlandsopphold fulgte deretter, som «representant» ved representasjonskontoret til Danske Bank i Houston fra 1981 til 1983. Han ble så leder for utenlandske bankrelasjoner i Den Danske Bank i København, før han igjen flyttet til utlandet og ble filialdirektør i Singapore fra 1983 til 1985, deretter tilsvarende i bankens kontor i New York fra 1985 til 1986.

Han ble bankdirektør i Den Danske Bank i København i 1986, og har vært ordførende direktør siden 1. april 1998.

I 2008 ble Straarup utnevnt til ridder av 1. grad av Dannebrogordenen.

## Tillitsverv
* Formann for Finansrådet – Danske Pengeinstitutters Forening inntil 2006.
* Sitter i VL-gruppe 46
* Medlem i Den trilaterale kommisjon.
* Medlem i styret for Danmark-Amerika-fondet.
* Medlem i Institut International d'Etudes Bancaires.

## Referanser


## Kilder
* Mikkelsen, Ole *Straarup*, ISBN 9788702060645, Gyldendal 2007.
* Mørch, Søren og Hansen H., Per: *Den Danske Bank*, Centrum 1997.

## Eksterne lenker
* Presentasjon på bankens hjemmeside
* Bildearkivet til Finansrådet
* VL-Gruppe 46
Petrokjemisk industri i Norge

**Petrokjemisk industri i Norge** omfatter blant annet disse produktene og produsentene:

* Etylen produseres fra våtgass i en cracker i Bamble, drives av Ineos.
* Metanolproduksjon på Tjeldbergodden, drives av Statoil.
* Kunstgjødselproduksjon på Herøya, drives av Yara.
* PVC-fabrikk på Herøya (og klorfabrikk i Bamble), drives av Ineos.
* Propan, normalbutan, isobutan, nafta og etan skilles fra våtgass på Kårstø, drives av Statoil.
* Ekspanderbar polystyren (EPS) i Ålesund til isopor.
* Polyetylen-produksjon (PEL) i Bamble, drives av Ineos.

## Se også
* Petrokjemi
* Industri i Norge
George Albert Wells

**George Albert Wells** (født 22. mai 1926 i London, død 23. januar 2017) var professor emeritus i tysk filologi ved University of London (Birkbeck College).

Wells er først og fremst kjent for sin teori om at Jesus Kristus hovedsakelig er en mytisk, ikke historisk person. I sine nyere publikasjoner holder han muligheten åpen for at visse elementer i de bibelske fortellingene om Jesus kan ha sitt utspring i en historisk person fra Palestina. Men han fastholder at denne tradisjonen ikke har noe å gjøre med Paulus' oppfatning av Kristus, og at det handler om to ulike tradisjoner. Wells konkluderer med at det er en umulig oppgave å rekonstruere livet til denne historiske personen ut fra de skrifter som fins bevart.

## Bibliografi (ufullstendig)
#The Historical Evidence for Jesus (1982)
#The Jesus Legend (co-author R. Joseph Hoffmann, 1996)
#The Jesus Myth (1998)

## Referanser
Embraer P-95 Bandeirulha

**Embraer P-95 Bandeirulha**, også kjent under fabrikkbetegnelsen **EMB-111**, er et brasiliansk maritimt rekognoseringsfly.

P-95 Bandeirulha er basert på EMB-110 Bandeirante, som i det brasilianske flyvåpenet går under betegnelsen **C-95**, og er utstyrt med radarer, søke- og overvåkningsutstyr og annen relevant avionikk for sin maritime rolle. Utvendig skiller P-95 seg fra C-95/EMB-110 ved en radom i nesen, vingetipptanker og fire stasjoner under vingene for ekstern nyttelast som inkluderer blant annet raketter og søkelys.

Under betegnelsen EMB-111 har flytypen blitt eksportert til Angola, Chile, Gabon og Senegal.

## Spesifikasjoner
Wilhelm Mathias Sinding

**Wilhelm Mathias Sinding** (født 18. juli 1811 i Fredrikstad, død 11. februar 1860 på Lillehammer) var en norsk bergmester, studert innen metallurgi, fra Kongsberg, kjent for utviklingen av en teknikk for produksjon av svovelsyre (1848). Han var gardein ved Kongsberg sølvverk. Fra 1844 til 1848 var han hyttemester ved sølvverket.. Sinding flyttet i 1850 til Trondheim da han ble bergmester for det Nordenfjeldske bergamt. Som bergmester deltok han aktivt med å utvikle produksjonen i de norske svovelkisgruvene og fikk mange koppergruver til å gå over til kopper-kis drift. Fra 1855 bodde han i Lillehammer der han hadde et eget laboratorium. 
Sinding var medlem av Det Kongelige Norske Videnskabers Selskab i Trondheim.

Han var far til kunstnerne Otto Sinding (1842), Stephan Sinding (1846) Johanna Sinding (1854) Christian Sinding (1856).

## Referanser
Den trilaterale kommisjon

**Den trilaterale kommisjon** er en sammenslutning som ble opprettet i 1974 på initiativ av David Rockefeller og Zbigniew Brzezinski sammen med 300 borgere fra Europa, Japan og Nord-Amerika. Kommisjonen utga i 1975 *The Crisis of Democracy* (New York University Press, 1975).

Kommisjonen ble opprettet ved hjelp av økonomisk støtte fra Council on Foreign Relations og Rockefeller-stiftelsen.

Kommisjonens formål er å skape et tettere samarbeid mellom de tre regionene Europa, Japan og Nord-Amerika.

Den danske forskeren Dino Knudsen har fått tilgang til kommisjonens arkiver og har skrevet en bok om kommisjonen og dens arbeid de 10 første årene frem til 1982.

## Medlemmer (utvalg)
* David Rockefeller
* Ritt Bjerregaard
* George H.W. Bush
* Jimmy Carter
* Dick Cheney
* Bill Clinton
* Henry Kissinger
* Mario Monti
* Harald Norvik
* Peter Sutherland
* Paul Volcker
* Marianne Lie
* Elsbeth Tronstad
* Jens Ulltveit-Moe
* Grete Faremo
* Gro Harlem Brundtland
* Håkon Haugli
* Anniken Hauglie
* Idar Kreutzer
* Harald Solberg

## Referanser


## Eksterne lenker
* 
* The Political Graveyard sin (ukomplette) liste over medlemmer
* https://www.dr.dk/nyheder/udland/lukket-elitaert-netvaerk-har-i-40-aar-paavirket-regeringer
Kjemisk industri

**Kjemisk industri** omfatter selskaper som produserer industrikjemikalier ved å omsette råmaterialer (olje, naturgass, luft, vann, metall, mineraler) til over 70 000 ulike produkter.  Polymerer og plast, spesielt polyetylen, polypropylen, polyvinylklorid, polyetylentereftalat, polystyren og polykarbonat omfatter 80% av industriens utbytte i verden.

## Kjemiske industriprodukter

## Kjemiske industriselskaper

## Kilder
*
Gudene må være gale

***Gudene må være gale*** (originaltittel: *The Gods Must Be Crazy*) er en sørafrikansk-botswansk filmkomedie fra 1980, skrevet og regissert av Jamie Uys. Handlingen som foregår i Botswana og Sør-Afrika, og forteller historien om Xi, en buskmann fra Kalahariørkenen (spilt av den namibiske bonden N!xau). Stammen hans har ingen kjennskap til den moderne verden utenfor. Funnet av en tom colaflaske forårsaker en en rekke merkverdige hendelser i det lille samfunnet.

Filmen ble en stor internasjonal publikumssuksess og hadde (per april 1985) innbakt over 90 millioner dollar på verdensbasis (Av dette over $40 millioner i Japan). Den innbrakte $30 millioner i USA.

Filmen fikk én offisiell oppfølger: *[[Gudene må være gale 2]]*, og tre uoffisielle som ble innspilt i Hongkong.

## Handling
Xi og hans San-stamme lever lykkelig i Kalahari-ørkenen, langt vekk fra den industrielle sivilisasjonen. En dag blir en Coca-Cola-flaske kastet fra et fly, og den faller mot jorden. Folket tror i begynnelsen at flasken er en gave fra deres Guder, akkurat som de tror at alle planter og dyr er. Men flasken forårsaker også problemer innad i stammen. Xi bestemmer seg for en pilegrimsreise til kanten av verden, og kvitte seg med objektet.

Underveis møter Xi en biolog, Andrew Steyn, og hans assistent M'pudi, Kate Thompson, en kvinne som sa opp jobben som journalist i Johannesburg for å begynne som lærer. Men en gerilja ledet av Sam Boga blir forfulgt av myndighetene etter et mislykket attentat. Steyn får til oppgave å bringe Kate til en landsby hvor hun skal undervise. En dag ser Xi en flokk geiter, og skyter en av dem med en pil, og planlegger å spise den. Men han blir arrestert, og dømt til fengsel. Steyn, M'pudi og Xi må også håndtere problemer med geriljaen.

## Medvirkende
* Marius Weyers – Andrew Steyn	
* Sandra Prinsloo – Kate Thompson	
* N!xau – Xixo	
* Louw Verwey – Sam Boga	
* Michael Thys – Mpudi	
* Nic De Jager – Jack Hind	
* Brian O'Shaughnessy – Mr. Thompson	
* Vera Blacker – Mrs. Thompson	
* Ken Gampu – president	
* Paddy O'Byrne – forteller
* Jamie Uys – pastor

## Referanser


## Eksterne lenker
*
Avro

:*Denne artikkelen er om den britiske flyprodusenten. For det nederlandske kringkastingsselskapet, se [[AVRO]].*
**Avro** var en britisk flyprodusent som ble etablert i 1910, og avviklet i 1963 da det ble slått sammen med Hawker Siddeley Aircraft. Storhetstiden var på 1940- og 1950-tallet. Blant selskapets fly var Avro 504, en dobbeldekker med to seter, som ble benyttet som treningsfly under den første verdenskrig; Avro Lancaster, et av de store britiske bombefly under den andre verdenskrig; og Avro Vulcan, et subsonisk deltavinge bombefly som ble benyttet under den kalde krigen.

Avro ble grunnlagt den 1. januar 1910 av Alliott Verdon Roe på Brownsfield Mill ved Great Ancoats Street i Manchester. Selskapet ble hovedsakelig basert i Lancashire i dets eksistens gjennom 53 år. Dets baser for utvikling og markedsføring var lokalisert i Alexandra Park Aerodrome, Chadderton, Trafford Park og Woodford, alle i Manchester.

## Fly (utvalg)
* Avro Lancaster; bombefly fra andre verdenskrig.
* Avro Vulcan; bombefly fra 1950-tallet.
* Avro Anson; to-motors flerbruksfly fra 1930-tallet.
* Avro 748; passasjerfly designet på slutten av 1950-tallet.
* Avro 534 Baby; enseter, to-dekker sportsfly bygget kort tid etter første verdenskrig.
* Avro 618 Ten; passasjerfly fra 1930-tallet.
* Avro Avian; sportsfly/skolefly fra 1920-tallet.

## Bilder

Fil:504 at Old Warden.jpg| Avro 504
Fil:Avro Lancaster B I PA474.jpg| Avro Lancaster
Fil:avro.anson.arp.jpg|Avro Anson
Fil:Vulcan.delta.arp.jpg| Avro Vulcan



## Bilproduksjon
Avro bygde også motorkjøretøyer umiddelbart etter den første verdenskrig. Avro framstilte trehjuleren Harper Runabout, og dessuten deres egen lettbil, som var motordrevet av en motor med 1,330 cc 4-sylindere. Tre og aluminium ble benyttet for den integrerte konstruksjonen, tilsvarende som med et fly, Rundt 100 eksemplarer ble bygd.

I 1927 designet Alliott Verdon-Roe bil med to hjul drevet av en 350cc Villiers luftavkjølt motor. En utligger med hjul holdt bilen stående når den ikke var i gang. Denne bilen ble aldri satt i produksjon.

## Referanser


## Litteratur
* Baldwin, Nick (1998): *A-Z of Cars of the 1920s*. Bideford, Devon, UK: Bay View Books, ISBN 1-901432-09-2.
* Campagna, Palmiro (2003): *Requiem For a Giant: A.V. Roe Canada and the Avro Arrow*. Toronto, Ontario & Oxford, UK: Dundurn Press, ISBN 1-55002-438-8
* Harlin, E.A.; Jenks, G.A. (1973): *Avro: An Aircraft Album*. Shepperton, Middlesex, UK: Ian Allen, ISBN 978-0-7110-0342-2.
* Holmes, Harry (2004): *Avro: The History of an Aircraft Company*. Wiltshire, UK: Crowood Press, ISBN 1-86126-651-0.
* Jackson, Aubrey J. (1965): *Avro Aircraft since 1908*. London: Putnam, ISBN 0-85177-797-X.
* Molson, Ken M.; Taylor, Harold A. (1982): *Canadian Aircraft since 1909*. Toronto: Putnam, ISBN 0-09-200211-0.
* Wood, Derek (1975): *Project Cancelled: British Aircraft That Never Flew*. New York: The Bobbs-Merrill Company, Inc., ISBN 0-672-52166-0.

## Eksterne lenker

* A.V. Roe and Company (Avro)
* A. V. Roe, 1877–1958
Kjøbenhavns Handelsbank

**Kjøbenhavns Handelsbank** eller bare **Handelsbanken** er en tidligere dansk bank som ble stiftet i 1873 av grosserer David Baruch Adler. Adler var tidligere medstifter av Privatbanken, som han forlot i 1866. 

I 1873 åpnet aksjeselskapet Kjøbenhavns Handelsbank i leide lokaler, og i 1889 flyttet de hovedsetet til Erichsens Palæ på Kongens Nytorv i København.

I 1990 fusjonerte Handelsbanken, Den Danske Bank og Provinsbanken under navnet Den Danske Bank. Handelsbankens logo var i bruk i den fusjonerte banken fram til år 2000.

Varemerket «Handelsbanken» brukes i dag av Svenska Handelsbanken, som bl.a. via oppkjøpet av Midtbank i Herning har en rekke filialer med Handelsbank-navnet i Midtjylland.
Fader War

**Fader War** var et hardcore punk band fra Bergen. De eksisterte i tidsperioden 1981-82. Navnet er et ordspill på bønnen Fader vår.

## Historie
*Fader War* er mest kjent for sine bidrag på samlealbumet Ingenting for Norge. 

Med bakgrunn i en feilaktig artikkel om norsk punk som sto på trykk i den amerikanske fanzinen Maximum RocknRoll #12, mars 1984 verserte det rykter og historier i utlandet om at Fader War også hadde gitt ut en 7" i tillegg til låtene på *Ingenting for Norge*. En slik 7" fra den perioden Fader War var et aktivt band eksisterer definitivt ikke. Men i 2006 ble Fader War sine låter fra *Ingenting for Norge* bootleget (antageligvis i USA) og gitt ut som en 7"EP med tittelen *Norway Hardcore 1982*.

Fader War sin låt *Religiøs terror* har blitt covret av bl.a. det japanske bandet Disclose, på deres *Apocalypse Continues* EP (2004). Dette har bidratt til å gi Fader War et publikum utenfor Norges grenser.

Svart Framtid fra Oslo hadde også en låt med navn *Religiøs terror* men det er en helt annen låt enn Fader War sin.

Robert Isdal var også trommeslager i bl.a. Alle Tiders Duster og The Aller Værste!.

## Medlemmer
* Robert «Robbe» Isdal – trommer
* John «Steven» Stephen Keogh – vokal (død 2006)
* Stein Vang – bass
* Frank A. Østrem – gitar

## Diskografi

### Samlealbum
**[[Ingenting for Norge]]* (1982) – LP (Dødsbra Plater)
** Bare en jævel
** Levende begravd
** Religiøs terror
** Kan du se de?
** På fest hos Jesus

### Bootlegs

*V/A – *Killed by Hardcore #2* LP
** Religiøs terror

**[[Norway Hardcore 1982]]* 7" EP
** Bare en jævel / Levende begravd / Religiøs terror / Kan du se de? / På fest hos Jesus

## Referanser


## Eksterne lenker
*
VL-gruppe

**VL-grupper**, forkortelse for **virksomhedsleder-grupper**, er i Danmark en gruppering som er opprettet av **Dansk Selskab for Virksomhedsledelse**. VL-gruppene er grupper der virksomhetsledere (innen både offentlig og privat sektor) møtes og utveksler erfaringer.

Gruppene er oppbygd i en losjeaktig struktur. VL-gruppene krever tillit og åpenhet innad, og taushet utad. Man blir medlem av en VL-gruppe ved å bli anbefalt av tre av gruppens medlemmer, det er dermed ikke enkelt å bli medlem. Gruppene møtes typisk seks til åtte ganger i året. Inntil 1997 var det hemmelig hvem som satt i hvilke grupper.

I den såkalte «Mahogni-gruppen», VL-gruppe 13, satt det representanter for hhv. den lovgivende, dømmende og den utøvende makt, samt pressen.

## Eksterne lenker
* Dansk Selskab for Virksomhedsledelse
* Ekspert: Ministre bør holde sig fra erhvervsklubber – politiken.dk
Dioptinae

* Dioptini
* Josiini

**Dioptinae** er en gruppe (underfamilie) av sommerfugler som tilhører familien tannspinnere (Notodontidae). De finnes bare i Amerika, med de fleste av de ca. 400 kjente artene i Sør-Amerika. De skiller seg markert ut fra andre tannspinnere og ble tidligere regnet som en egen familie, Dioptidae. De fleste Dioptinae er dagaktive og har sterke farger som signaliserer at de er giftige eller usmakelige. De er ganske slanke, lite hårete sommerfugler som kan minne om visse bjørnespinnere (Arctiidae) eller bloddråpesvermere (Zygaenidae). Hannens antenner er fjærformede. I motsetning til de aller fleste andre tannspinnere lever larvene på urter, ofte på giftige arter som for eksempel pasjonsblomst-slekten (*Passiflora*). Dioptinae deles i to undergrupper: Josiini er alle dagaktive og farget i gult eller rødt og svart, mens Dioptini kan være dag- eller nattaktive og viser et svært spenn i farger. Larvene er slanke, sylindriske, nesten nakne, med noen få, korte børster.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Dioptinae – ca. 400 arter fordelt på over 60 slekter, Amerika
************** Gruppen Josiini – ca. 100 arter, alle er dagaktive og farget i gult, rødt og svart
************** Gruppen Dioptini – ca. 300 arter. Både dagaktive og nattaktive arter, mange ulike farger
*************** "California Oak Moth", *[[Phryganidia californica]]* – se http://bugguide.net/node/view/83038

## Kilder
* Miller, J. (2004) Evolution of Aposematism in the Moth Group Dioptinae (Noctuoidea: Notodontidae). http://esa.confex.com/esa/2004/techprogram/paper_13563.htm
* Foto av *[[Phryganidia californica]]*: http://bugguide.net/node/view/83038

## Eksterne lenker
*
Udine

**Udine** (friulisk *Udin*, slovensk *Videm*) er en by nordøst i Italia. Udine var hovedstaden i den tidligere provinsen Udine i regionen Friuli-Venezia Giulia. Den ligger mellom Adriaterhavet og Alpene, og mindre enn 40&nbsp;km fra grensen til Slovenia. Selve byen har 97&nbsp;880 innbyggere og 170.000 er bosatt i de urbane områdene.

## Bilder

Fil:Udine piazza Libertà 01.jpg|Torre dell'orologio
Fil:Udine Via Mercatovecchio Riscalata.jpg|Via Mercatovecchio
Fil:Udine San Giacomo 03.jpg|San Giacomo
Fil:Udine salita Castello.jpg|Piazza Libertà


## Sport
* Fotballaget Udinese Calcio kommer fra Udine.

## Referanser


## Eksterne lenker
*
Orkanger Idrettsforening

**Orkanger Idrettsforening** (**OIF**) er en fleridrettsforening fra Orkanger i Trøndelag. Aktiviteten foregår hovedsakelig i og rundt Idrettsparken og Orklahallen. Foreningen har røtter tilbake til 1901, mens dagens OIF ble etablert ved en sammenslåing i 1947. Foreningens farger er gult og blått.

## Historie
Orkedalsørens Idrettslag ble stiftet 1. januar 1901 som det første organiserte idrettslaget på Orkanger. Etter andre verdenskrig ble idretten i området samlet, og i 1947 ble Orkanger Idrettsforening etablert gjennom en sammenslåing av Orkedalsørens IL, Orkanger Turnforening (1929), Idrettsforeningen Njardar (1935) og Orkanger Atletklubb (1945).

I 1949 åpnet foreningen sitt hovedanlegg, Idrettsparken, som siden har vært samlingspunkt for idrett og arrangementer på Orkanger.

OIF var sammen med Orkdal IL med å stifte Orkla Fotballklubb i 1998 for å samle junior- og seniorfotballen i regionen. I 2010 vedtok OIF å trekke seg fra samarbeidet og gjenopptok egen fotballaktivitet på junior- og seniornivå.

## Idretter
Orkanger Idrettsforening driver aktivitet innen flere idretter, blant annet fotball, håndball, svømming, turn, orientering og ski.

Foreningen legger vekt på breddeidrett og frivillig engasjement. OIF arrangerer også årlige idretts- og familiearrangementer i samarbeid med lokale aktører.

## Anlegg

#### Idrettsparken
Idrettsparken (åpnet i 1949) er OIFs hovedanlegg og brukes til fotball, friidrett og arrangementer. Området består av flere baner, inkludert to oppvarmede kunstgressbaner, naturgressbaner, friidrettsanlegg med tartandekke og flerbrukshus med moderne garderobefasiliteter, møterom og selskapslokaler.

Kunstgressbanene eies og driftes av Idrettsparken Kunstgress AS (IKAS), som ble etablert i 2015. Selskapet eies av Orkanger IF (40 %), Orkla FK (40 %) og Orkland kommune (20 %). Oppvarmingen av banene skjer ved bruk av spillvarme fra Elkem Thamshavn.

#### Orklahallen og Orklandbadet
OIF bruker Orklahallen til håndball, turn og andre innendørsaktiviteter. Hallen ligger ved Orklandbadet, som brukes av OIF Svømming.

#### Ulvåshytta
Ulvåshytta ligger i Ulvåsen, et markaområde omtrent fem kilometer øst for Orkanger sentrum. Den første hytta ble bygd i 1908, mens dagens hytte ble åpnet i 1998. Hytta drives av OIF og er åpen for servering på søndager i vintersesongen. Området har merkede skiløyper og brukes som utgangspunkt for turer i Ulvåsmarka.

## Organisasjon
OIF er en medlemsstyrt forening med egne avdelinger for hver idrett. Hovedstyret har ansvar for felles økonomi, anlegg og overordnet drift. Klubben er tilknyttet Norges idrettsforbund og Idrettsrådet i Orkland.

## Eksterne lenker
*
Gorokhovets

**Gorokhovets** (russisk: Гороховец) er en by i Vladimir oblast i Russland.  Den ligger ved elva Kljazma, rundt 150&nbsp;km øst for Vladimir.

Navnet på byen kommer av det russiske ordet *gorokh* (russisk: горох), som betyr «erter», og byvåpenet inneholder også en avbildning av erteplanter.

## Historie
Forut for østslavernes innvandring var området befolket av den finsk-ugriske Merja-stammen. Gorokhovets ble første gang nevnt i en krønike fra 1239, da den ble ødelagt av mongolene. Det antas at en mindre festning hadde eksistert der i flere tiår forut for dette.

I 1539 var tatarer fra Kazan klare til å brenne ned byen, men trakk seg tilbake etter å ha sett et spøkelse i form av en gigantisk ridder med et sverd. Etter dette ble fjellet hvor skikkelsen ble sett kalt *Puzjalovo*, dvs. «Den skremmende».

1600-tallet anses som Gorokhovets gullalder. Byen var da handelssenter for et stort område, som omfattet dagens oblaster Vladimir og Ivanovo. Mange kirker, klostere, og andre bygninger ble bestilt og oppført av lokale handelsmenn på den tid. Spesielt verd å merke seg er klokketårnene fra 1600-tallet.

## Demografi
Befolkningsutvikling:
:

## Transport
Byen ligger ved hovedveien fra Moskva til Nizjnij Novgorod. Den er også en elvehavn ved elva Kljazma.

## Referanser


## Eksterne lenker
* 
* Fotos fra Gorokhovets (russisk)
* Gorokhovets historie (russisk)
Liste over severdigheter i Sogn og Fjordane

**Liste over severdigheter i Sogn og Fjordane** er en oversikt over fylkets severdigheter.

* Astruptunet i Jølster kommune. 
* Briksdalsbreen i Olden, Stryn kommune. 
* Eidsfossen, en kaskadefoss i Gloppen kommune. 
* Flåmsbana i Flåm, Aurland kommune. 
* Gaularfjellet i Gaular kommune.
* Gimmestad gamle kirke, ved Rygg i Gloppen kommune. 
* Gjegnalundsbreen i Bremanger kommune.
* Grotlesanden i Bremanger kommune. 
* Hestad kapell i Hestadgrend, Gaular kommune.
* «Holvikejekta», utstilt på Øyrane like vest for Sandane i Gloppen kommune. 
* Hornindalsvatnet i Hornindal kommune.
* Jostedalsbreen. 
* Kalvåg i Bremanger kommune. 
* Karnilshaugen, vestlandets største tinghaug ved Sandane i Gloppen kommune. 
* Kinn kirke på Kinn i Flora kommune. 
* Kjenndalsbreen i Loen, Stryn kommune.
* Nordfjord Folkemuseum, distriktsmuseum i Gloppen kommune. 
* Sogn og Fjordane Kunstmuseum i Førde sentrum, Førde kommune.
* Store Skagastølstind i Hurrungane (Jotunheimen), Luster og Årdal kommuner.
* Supphellebreen i Fjærland, Sogndal kommune.
* Vereide kirke, på Vereide i Gloppen kommune. 
* Ålfotbreen i Bremanger, Flora og Gloppen kommuner.

## Referanser
Michael Muhney

**Michael Muhney** (født 12. juni 1975 i Chicago i Illinois) er en amerikansk skuespiller. Han er kjent som Sheriff Don Lamb fra TV-serien *[[Veronica Mars]]*. 

## Eksterne lenker
* 
*
Sorina Teodorovic

**Sorina Grațiela Teodorovic** (født **Lefter** 21. juli 1970) er en tidligere rumenskfødt østerriksk  håndballspiller. Teodorovic var høyre bakspiller.

Teodorovic spilte for Hypo Niederösterreich, Rapid București, Valencia, Sønderjyske, Bækkelaget, Fjellhammer og Toten HK. Hun deltok på det østerrikske laget som ble nummer fem under OL 2000.

Etter at hun la opp har Teodorovic vært trener for Nit/Haks herrelag sammen med ektemannen Djordje Teodorovic, og jobbet som lærer ved Ulsrud videregående skole.
## Referanser


## Eksterne lenker
Nanset Standard

**Nanset Standard AS** er et norsk selskap etablert i 1929. Det er landsdekkende leverandør av anleggsmaskiner fra Hitachi og Bell dumpere. Bedriften er lokalisert i Larvik, 125km sørvest for Oslo, 15 kilometer fra Torp flyplass. I 2011 byttet selskapet navn til Nasta AS og flyttet inn i nye lokaler på Bommestadmoa industriområde. Hovedsete er Larvik, men bedriften har verksteds-avdelinger i Bergen, Stavanger, Tromsø, Kristiansand, Hommelvik, Namsos, Rudshøgda og Lillestrøm.

Nasta AS er eneleverandør av beltegravere, hjulgravere, minigravere, hjullastere og tipptrucker fra Hitachi Construction Machinery og rammestyrt dumpere fra Bell Equipment. Nasta er dessuten forhandler av Hamm anleggsvalser i Norge.  Bedriften har en egen spesialproduksjonsavdeling skreddersyr anleggsmaskiner til en rekke ulike formål, som blant annet utslippsfrie løsninger, båtmaskiner, jernbanemaskiner og skogsmaskiner m.m..

Dessuten tilbyr Nasta et vidt spekter av anleggsutstyr som hydrauliske hammere fra MSB, vibroplater fra Weber, klyper fra Gripen, dieselhurtigfyllingssystem fra Shaw, samt en rekke grave- og pussekuffer og annet tilbehør med egen merkevare eller fra andre anerkjente leverandører. Disse og en rekke andre produkter som maskinhengere, understell, hjullasterutstyr og slitedeler er også tilgjengelig døgnet rundt i egen nettbutikk.

I tillegg har bedriften et  landsdekkende serviceapparat. Dersom du ønsker å leie anleggsmaskiner kan deres datterselskap Nasta Utleie hjelpe deg. Samarbeidet med Nordea med hensyn til finansiering, kalles Nasta Finans. Andre selskaper i Nasta gruppen er Delvator (Hitachi forhandler i Sverige) og Kiesel Norge. Morselskap er Sørenco AS.

Administrerende direktør er Tom Johansen. 

## Eksterne lenker
Privatbanken

**Privatbanken i Kjøbenhavn** var en dansk bank, stiftet i 1857 av en krets med forretningsfolk fra «Grosserer-Societetet», bl.a. David Baruch Adler. 

De to firmaene G. A. Gedalia & Co. (stiftet 1848) og D. B. Adler & Co. (stiftet 1850) fikk sterk innflytelse på kredittvesenet i København, bl.a. ved etableringen av de gjennom over 100 år tre dominerende københavnske hovedbanker. G. A. Gedalia stod senere bak stiftelsen av Landmandsbanken, mens D. B. Adler initierte senere stiftelsen av Kjøbenhavns Handelsbank.

Privatbankens første direktør ble den unge grossereren Carl Frederik Tietgen, som var direktør fram til 1897, og deretter æresformann for bankrådet (bestyrelsen) frem til 1901.

Privatbanken introduserte en rekke nye banktjenester, bl.a. innlån på anfordring (dvs at de kan tas ut uten forhåndsvarsel), kassekreditt (kontokuranten) og sjekker.

Privatbanken fusjonerte i 1990 med Sparekassen SDS og Andelsbanken under navnet Unibank. Unibank fusjonerte i 2000 med MeritaNordbanken, som noen år tidligere var dannet med en fusjon av finske Merita Bank og svenske Nordbanken, og dannet Nordea.

## Referanser


## Kilder
* Cohn, Einar. *Privatbanken i Kjøbenhavn gennem Hundrede Aar 1857-1957*, København 1957.
Mudring

**Mudring** betyr å flytte sand og slam på havbunnen fra et sted til et annet. Dette gjøres for å utdype havneområder, slik at større båter kan komme inn i havnen og legge til kai. Motivet kan også være å få havbunn uten vegetasjon. Vanligvis brukes en flåte med en gravemaskin på toppen og muddermassen blir gravd opp i en mudderpram, som deretter blir slept til godkjent dumpeplass for deponering. 

Det er et generelt forbud mot å mudre på privattomter, mens det er lovlig å mudre i offentlige båthavner. Det pleier å ta tid før tang og tare gjenoppbygger sin naturlige vekst i området hvor det er mudret. Fiskeyngel, skalldyr og annet småkryp i sjøen er avhengig av tang og tare for å overleve.

## Historie
I tidligere tider ble gjerne avfall som blant annet feieskarn, ballaststein, brannrester, samt at kloakken ofte rant rett ut i havneområdet. Enkelte havner var så oppfylt at det innebar en fare for trafikken. Etter krav fra landets Havnekommisjoner ble det i 1738 lagt til et påbud om at det ved alle «Søndenfjeldske havner» skulle kreves en avgift av enkelte inn- og utførte varer. Avgiftene skulle benyttes til å holde havnene i god stand blant annet ved oppmudring, avgiften ble da også kalt for «mudderpenger». 

I offentlige havner er det havnevesenet sitt ansvar å sørge for at havnen er holdt i god stad. Det innebærer at havnen jevnlig må loddes og muddres ved behov.

File:Mudring, Segelviken, Tromsø amt - fo30141511230015.jpg|Mudring i Segelviken 1900-1910
Fil:Mudderprammen "Plaugen" i Ilabassenget (1915).jpg|Mudderprammen «Plaugen» i Ilabassenget i Trondheim 1915. Prammen ble bygd av Fabrikken ved Nidelven (seinere  Trondhjems Mekaniske Værksted) og levert Trondhjems Havnevesen i 1865.
Fil:Pir II in Trondheim october 1952.jpg|Utmudring av nytt elveløp av Nidelva 1952 ved utbyggingen av Pir II i Trondheim havn endret elvemunningen. Arbeidet foregikk med sandsuger, muddermaskiner og dumpelektere langs elvemoloen for fyllingsmasser.
Fil:Kanstadsamlingen - NMF010005-01064.jpg|Mudringsgrabb i bruk i Svolvær havn, trolig på 1950- eller 60-tallet 
Fil:Baggerschiff 01 KMJ.jpg|Stor mudderpram og slepebåt på Elben i havneområdene i Hamburg 2004
Fil:Seabright dredge P1270650.jpg|Mudring i en havn i California i USA 2007 


## Se også
* Havnevesen
* Opplodning
* Bergen havnevesen
* Havneingeniøren i Bergen

## Eksterne lenker
* 

* Oppmudring - oppslagsverket oVe, artikkel av Ragnhild Botheim, Bergen Byarkiv.
* Opplodning - oppslagsverket oVe, artikkel av Ragnhild Botheim, Bergen Byarkiv.
Beriev Be-32

**Beriev Be-32** er et russisk regionalt passasjer- og transportfly.

Flytypen fløy første gang den 3. mars 1967 som **Be-30**, men ble kansellert da Aeroflot valgte Let L-410 for sine behov. Be-30 ble trukket frem igjen i forbedret versjon som Be-32 med blant annet nye motorer og forbedringer i konstruksjonen av vingene og halepartiet.

## Eksterne lenker
* Beriev site 
* Be-30/32 at Airliners.net
Carl Frederik Tietgen

**Carl Frederik Tietgen** (1829–1901), var dansk industrimann. Han oppnådde tittelen *[[gehejmekonferensråd]]*. 

Han ble født i Odense, som sønn av snekkermester Johan Friedrich Tietgen og Barbara Kirstine, f. Wulff.

C.F. Tietgen var en av den danske industrielle revolusjons store drivkrefter. Med utgangspunkt i Privatbanken var han med og stiftet en rekke av sin tids ledende danske industrivirksomheter og institusjoner, se liste nedenfor. 

Han stod også bak ferdigstillelsen av Marmorkirken, som offisielt heter Frederiks kirke, som stod ferdig i 1894, 145 år etter at byggingen startet i 1749. Det var også Tietgen som bekostet oppførelsen av Taarbæk kirke i Kongens Lyngby Sogn (Lyngby-Taarbæk kommune). Denne kirken ble innviet i 1864.

Han hadde også kontakt med Lyngby kirke i samme kommune, som han hadde kjøpt av staten i 1868. Kort tid før sin død solgte han Lyngby kirke til kommunen, og ble begravd på Lyngby gamle kirkegård.

Carl Frederik Tietgen var gift med Laura Charlotte, f. Jørgensen.

I 1896 fikk Tietgen en mindre hjerneblødning, som medførte at han i sine siste år var sterkt svekket. En minnehøytidelighet ble arrangert i Marmorkirken 25. oktober, med deltagelse av kongefamilien. Det ble lagt ned minnekranser fra de mange firmaer og foretagender han hadde hatt innflytelse på i sit liv. 29. oktober ble kisten ført fra Marmorkirken i en rustvogn trukket av to sorte hester. 3&nbsp;000 personer fulgte vognen til Langelinie. Om kvelden nådde rustvognen Kongens Lyngby, der et stort følge med fakler og sognerådet i spissen fulgte vognen det siste stykket til gravstedet på Lyngby gamle kirkegård.

I Odense er flere gater, byens handelsskole, samt handelsområdet Tietgenbyen ved motorveien oppkalt etter bysbarnet.

## Liste over  virksomheter han var med og stiftet
* Thingvalla-linjen
* Øresunds Chemiske Fabrikker 
* Det Grønlandske Kryolit-, Mine- og Handelsselskab 
* Det Store Nordiske Telegraf-Selskab 
* Det Store Nordiske China og Japan Extension 
* Kjøbenhavns Sporvei-Selskab 
* Det Forenede Dampskibs Selskab 
* Burmeister & Wain maskin- og Skibsbyggeri 
* De Danske Cikoriefabrikker 
* Det Kjøbenhavnske Bygge-Selskab 
* Tuborgs Fabrikker 
* Lolland-Falsters Jernbane
* Sct. Croix Fællessukkerkogerier 
* Dampskibsselskabet Thingvalla 
* Esbjerg Havn 
* Østsjællandske Jernbaneselskab 
* De Danske Spritfabrikker 
* Kjøbenhavns Telefon-Selskab 
* Strandvejens Dampsporvej 
* Faxe Kalkbrud 
* De Brockske Handelsskoler 
* Em. Z. Svitzers Bjergnings-Entreprise 
* De Danske Sukkerfabrikker 
* De Forenede Bryggerier

## Liste over eiendommer
* Lyngby kirke, (solgt til Lyngby-Taarbæk kommune i 1901).
* Strødam gård ved Hillerød, (overtatt av Laura Charlotte ved Tietgens død).
* Gården Hillerødsholm.
* Gården Sophienborg (sist eid av Axel Jarl (1871–1950), som også har eid Strødam, men som nå eies av Hillerød kommune).
* Marmorkirken, (overdratt til Frederiks sogn i København kommune ved fullførelsen i 1894).
* Villa Strødam i Taarbæk (revet i 1892). 
* Kronprinsessegade 30, ved Kongens Have.

## Referanser


## Eksterne lenker
* 
* Geheimekonferentsraad Carl Frederik Tietgen på forlaget Din Bog
Liste over skoler i Larvik

**Liste over skoler i [[Larvik]]**

## Høgskoler
*Fredtun Folkehøyskole
*Høgskolen i Vestfold, avdeling Tollboden

## Videregående skole
*Thor Heyerdahl videregående skole

## Ungdomsskoler
*Brunla ungdomsskole
*Hedrum ungdomsskole
*Mesterfjellet skole (nedlagt 2014, etterfulgt av en ny barne- og ungdomsskole med samme navn)
*Ra ungdomsskole
*Mellomhagen ungdomsskole

## Barne- og ungdomsskole
*Tjodalyng barne- og ungdomsskole
*Kvelde barne- og ungdomsskole
*Mesterfjellet skole
*Lardal skole

## Barneskoler
*Berg skole
*Byskogen skole (nedlagt 2014)
*Frostvedt skole
*Hedrum barneskole
*Hvarnes skole
*Jordet skole
*Kvelde skole
*Langestrand skole
*Nanset skole
*Rødbøl skole (nedlagt 2010)
*Sky skole
*Stavern skole
*Torstrand skole (nedlagt 2014)
*Valby skole
*Østre Halsen skole
*Fagerli skole

## Andre
*Farris Naturskole
*Frøy skole
*Larvik kulturskole
*Norskskolen
*Verdensmesteren
*Voksenopplæringa

## Referanser
Frank Piasecki

**Frank Nicholas Piasecki** (født 24. oktober 1919, død 11. februar 2008) var en amerikansk flyingeniør som grunnla to selskaper i USAs flyindustri. 

## Biografi
Frank Piasecki var sønn av en polsk immigrant. Han utdannet seg både ved universitetet i Pennsylvania og ved universitetet i New York. I 1936 grunnla han P-V Engineering Forum, som i 1946 ble omdøpt til Piasecki Helicopter Corporation. Piasecki forlot selskapet i 1955, og navnet ble endret til Vertol Aircraft Corporation, som senere ble oppkjøpt av Boeing.

Etter å ha forlatt Piasecki Helicopter Corporation, grunnla han i stedet Piasecki Aircraft Corporation - et selskap som fortsatt eksisterer i 2022, ledet av to av Frank Piaseckis sønner.

I 1986 ble Frank Piasecki tildelt USAs høyeste teknologi-utmerkelse: National Medal of Technology, overlevert av president Ronald Reagan. I 2005 mottok han æresprisen *Lifetime Achievement award* fra *[[Smithsonian Institution|Smithsonian]] National Air and Space Museum*.

Frank Piasecki døde i sitt hjem 11. februar 2008 i en alder av 88 år.

## Referanser


## Kilder
* Piasecki Aircraft Corporation: Frank N. Piasecki Besøkt 8. mars 2015
Acid3

**Acid3**-testen er en omfattende teknologisk utfordring utarbeidet av The Web Standards Project for samtlige nettlesere på markedet, hvis mål er å avdekke svakheter i de respektive nettlesernes kode. Testen tar utgangspunkt i de åpne og anbefalte standardene fra W3C, med den hensikt å heve kvaliteten på dagens nettlesere og gjøre det enklere å utvikle nettsider på kryss av plattformer uten å måtte ty til nettleserspesifikk kode for å oppnå identiske resultater. Acid3-testen (2008) er den tredje i serien og kom etter Acid2 (2005). De ulike nettleserne får en poengsum etter hvor mange tester de klarte. Ved resultatet 100/100 vises bildet riktig. 26. mars lakk norske Opera Software ut informasjon og et bilde av en intern versjon som fikk 100/100. Senere samme dag kom den første versjonen av WebKit for Mac OS X som passerte testen med 100/100. Noen få dager senere kunne også Windows-brukere oppnå 100/100. Resultatene kan variere mye avhengig av hvilket operativsystem som brukes, hvilken versjon av nettleseren som brukes og hvilke innstillinger operativsystemet/nettleseren har.

## Resultater

## Eksterne lenker
* 
* Flere testresultater
Pisa-konsilet

**Pisa-konsilet** er et konsil (kirkemøte) som ble holdt for første gang i 1409. Det skal ha vært et av de største kirkemøtene på 1400-tallet. På dette møtet var de fleste deltagerne kardinaler. Disse møtene ble stoppet av Gregor den 12, og pave Benedikt 13 vedtok en lov mot konsilet.
Jurjev-Polskij

**Jurjev-Polskij** (russisk: Ю́рьев-По́льский) er en by i Vladimir oblast i Russland. Den ligger ved det øvre løpet til elva Koloksja (ei sideelv til Kljazma), rundt 60&nbsp;km nordvest of Vladimir. 

## Historie
Jurjev-Polskij ble grunnlagt av Jurij Dolgorukij i 1152. Første del av navnet er fra Jurijs skytshelgen, Sankt&nbsp;Georg. Andre del av navnet kommer av ordet *polskij* som betyr «på markene» (se Opolje for detaljer). Denne spesifiseringen var nødvendig for å skille byen fra den tidligere bygde festningen Jurjev (nå Tartu), som lå i skogene i det nåværende Estland.

Etter Vsevolod IIIs død i 1212 ble byen tildelt en av hans yngste sønner, Svjatoslav. Det var han som personlig tegnet byens viktigste landemerke, Georgskatedralen (1230&ndash;1234). Den var den siste før-mongolske bygningen i Russland, og hadde en rikhet i steinskulpturer som ikke hadde vært sett tidligere, og den var også modell for de første steinkirkene i Moskvas Kreml. På 1460-tallet kollapset katedralens kuppel, og begravde de fleste av de unike skulpturene som hadde prydet katedralens vegger. Kuppelen ble i 1471 slurvete restaurert av en velkjent håndverker fra Moskva, Vasilij Jermolin.

Det store slaget ved Lipitsa ble utkjempet i nærheten av byen i 1216. I 1238 ble Jurjev ødelagt av mongolene. Et århundre senere ble den innlemmet i Storfyrstedømmet Moskva. Det viktigste fortidsminnet fra den moskovittiske perioden er det befestede klosteret til Erkeengelen Mikael, opprinnelig grunnlagt på 1200-tallet og som inneholder flere bygninger fra 1600- og 1700-tallet. 

## Demografi
Befolkningsutvikling:
:

## Referanser


## Eksterne lenker
* 61&nbsp;551 (folketelling 2010)
* 
* Den gyldne ring i Russland – Jurjev-Polskij (russisk)
* Jurjev-Polskij på MojGorod.ru (russisk)
Bell 230

**Bell 230** er et amerikansk helikopter produsert av Bell Helicopter Textron.

Bell 230 er en videreutvikling av Bell 222 som blant annet er utstyrt med kraftigere motorer. Prototypen var en ombygd 222 som fløy første gang 12. august 1991, og den første serieproduserte 230 ble levert i november 1992. Bare 38 helikoptre ble bygget før produksjonen opphørte i august 1995 og 230 ble erstattet av den lengre og kraftigere Bell 430.

## Spesifikasjoner

## Referanser


## Litteratur
* Frawley, Gerard, *The International Directory of Civil Aircraft, 2003-2004*, Aerospace Publications Pty Ltd, 2003, ISBN 1-875671-58-7
* Apostolo, Giorgio. "Bell Model 222". *The Illustrated Encyclopedia of Helicopters*. New York: Bonanza Books. 1984. ISBN 978-0-517-43935-7. 
* Frawley, Gerard, "Bell 222 & 230", *The International Directory of Civil Aircraft, 2003-2004*, p. 46, Aerospace Publications Pty Ltd, 2003, ISBN 1-875671-58-7
* Donald, David, ed. "Bell Model 222". *The Complete Encyclopedia of World Aircraft*. Barnes & Nobel Books, 1997. ISBN 0-7607-0592-5. 
* Pelletier, Alain J. *Bell Aircraft Since 1935*. US Naval Institute Press,
Parlamentsvalget i Serbia 2008

**Parlamentsvalget i Serbia 2008** ble avholdt i Serbia den 11. mai 2008 etter at Serbias statsminister Vojislav Koštunica trakk seg 8. mars etter intern uenighet i koalisjonsregjeringen om hvordan den skulle håndtere Kosovos uavhengighetserklæring. Valget kommer mindre enn et år etter det forrige.

## Bakgrunn
Dyp uenighet innad i koalisjonsregjeringen om forholdet til EU, sammen med problemene som Kosovos uavhengighetserklæring medførte, endte med at statsminister Koštunica ga opp og kunngjorde sin avgang. Det som tilslutt fikk regjeringen til å kollapse, var en stor uenighet om et resolusjonsforslag fra Det radikale partiet med betingelse for nye samtaler med EU, som krevde at anerkjennelsene av Kosovo ble trukket helt tilbake og at planene om på sende nye europeiske politifolk og jurister til Kosovo ble avlyst. Koštunica og hans parti, Demokratska stranka Srbije, støttet forslaget, mens president Tadić og hans parti, Det demokratiske parti var imot det. Tadić ville fortsette med forhandlingene med EU, helt uavhengig av Kosovo, selv om også presidenten var sterkt imot Kosovos uavhengighetserklæring.

## Partier

**For et europeisk Serbia*
**Det demokratiske parti ledet av president Boris Tadić
**G17 pluss, ledet av Mlađan Dinkić
**Sanjak demokratiske parti (deltar på samme lister)
**Srpski Pokret Obnove, ledet av Vuk Drašković
**Liga socijaldemokrata Vojvodine
**Srpski Demokratski pokret obnove
*Serbias liberaldemokratiske parti
*Sosialistpartiet
*Det serbiske radikale partiet ledet av Tomislav Nikolić
*Reformistpartiet
*Demokratiske partiet i Serbia, ledet av Vojislav Koštunica
**Nye Serbia
*Ungarske koalisjon
*Folkets bondeparti
*Forente bondeparti
*Serbiske styrkebevegelsen
*Forente Serbia

## Resultater

## Reaksjoner
*Boris Tadic erklærte seier i valget, og uttalte «Serbias innbyggere har valgt den europeiske veien» og «Jeg feirer ikke i natt, jeg bretter opp ermene for krevende oppgaver». 
*Tomislav Nikolić på sin side ville imidlertid ikke umiddelbart godta at han hadde tapt regjeringsmakten, og uttalte «Det eksisterer en klar mulighet for en koalisjon som ikke inkluderer Tadics Demokratiske parti».

## Referanser
Emil Glückstadt

**Emil Rafael Glückstadt** (1875–1923) var dansk bankdirektør og etatsråd.

Han ble født i København, og var sønn av Landmandsbankens bankdirektør Isak Glückstadt og hans hustru Juliette Sofie Raffel.

Han tok sin bankutdannelse i Landmandsbanken og i banker i New York, London og Paris. Deretter vendte han tilbake til Landmandsbanken i 1901, og trådte inn i «direktionen» (styret) i 1907. I 1910 avløste han som 35-årig sin far som direktør for Landmandsbanken, som under hans ledelse vokste til en stor bank.

Etter at banken i 1922 måtte rekonstrueres ble Glückstadt som syndebukk tiltalt for bedrageri, feilaktig bokføring og brudd på regnskapsloven. Han ble fengslet i mars 1923, men døde 23. juni samme år, før noen dom var falt.

Gl¨ckstadt var konvertert til katolisismen og ble begravet på Vestre Katolske Kirkegård i København.

## Referanser


## Kilder
* Jul. Schovelin, *Den Danske Landmandsbank, Hypotek- og Vekselbank 1871-1921*, København 1921.
Selena Gomez

**Selena Marie Gomez** (født 1992) er en amerikansk skuespillerinne, sangerinne, designer og modell.  Hun er best kjent for å spille Alex Russo i *Wizards of Waverly Place*. Demi Lovato og Selena Gomez var begge med i serien *[[Barney & Friends]]*.

I 2008 signerte hun en kontrakt med plateselskapet Hollywood Records. Høsten (2009) ga hun ut debutalbumet *[[Kiss & Tell]]* med bandet Selena Gomez & The Scene. Våren 2010 sto hun bak en kleskolleksjonen «Dream Out Loud». 23. juli 2013 ga Selena ut albumet *[[Stars Dance]]* med hiten «Come & Get It», som fikk en førsteplass på Billboard Top 100. Selena signerte en ny kontrakt med Interscope Records, for å fullføre albumet *[[Revival]]* (2015), det kom på førsteplass på topplista i USA og de tre hit-singlene «Good For You», «Same Old Love» og «Hands To myself». Sammen med Kygo ble hun nominert til Spellemannprisen 2017 i klassen årets låt for «It Ain't Me».

## Skuespillerkarriere
Selena Gomez er født og oppvokst i Grand Prairie i Texas. Hennes første rolle var i serien Barney & Friends som karakteren Gianna. Hun ble oppdaget av en talentspeider fra Disney da hun var tolv år gammel. I 2006 var hun gjestestjerne i sesong 2 på The Suite Life of Zack and Cody, som Gwen i episoden *A Midsummer's Nightmare*. I 2007 dukket hun opp i to episoder av Hannah Montana i sesong 2 som Mikaela, og er Hannahs popstjernekonkurrent. *Wizards of Waverly Place* var Gomez' gjennombrudd i skuespillerkarrieren. I 2013 hadde hun er sentral rolle i Spring Breakers med blant annet Ashley Benson, Vanessa Hudgens, Rachel Korine og James Franco.

## Personlig liv
Gomez er barn av italienske Amanda Cornett og meksikanske Ricardo Gomez. Moren hennes, vanligvis kjent som Mandy, fødte Gomez i en alder av 16. Sangeren har også en halvsøster ved navnet Gracie Elliot Teefey fra morens side og fra farens side har hun den andre halvsøsteren ved navnet Tori Gomez 

I begynnelsen av januar 2014 ble det rapportert at Gomez hadde kjempet Lupus, en autoimmun sykdom som kan føre til hevelse i ansiktet, tretthett, hodepine og leddsmerter – i mer enn 2 år. Hun ble offisielt diagnotisert med sykdommen i 2012.

Etter å ha møttes i 2009, har Gomez hatt et av og på forhold med popstjernen Justin Bieber. Forholdet tok slutt i 2015.

## Filmografi

## CD-er

## Referanser


## Eksterne lenker
* 
* 
* 
*
Arnold Peter Møller

**Arnold Peter Møller**, kjent som **A.P. Møller**, (født 2. oktober 1876, død 12. juni 1965) var en dansk grosserer og skipsreder.

Han stiftet i 1904 A/S Dampskibsselskabet Svendborg (i dag A.P. Møller – Mærsk) sammen sin far, kaptein Peter Mærsk Møller, men ønsket å opprette et nytt dampskipsselskap der han selv hadde det avgjørende ord. Dette selskapet, Dampskibsselskabet af 1912, ble stiftet i 1912. Begge disse selskapene er i dag en del av A.P. Møller –&nbsp;Mærsk.

A.P. Møller giftet seg 30. april 1910 i Mayview i Missouri i USA med Chastine Estelle Roberta Mc-Kinney, ofte kalt «Chassie». Chassie var fra Kentucky i USA. Hun døde i 1948, og fire år senere giftet A.P. Møller seg med Pernille Ulrikke Amalie Nielsen (1886&ndash;1972), født i Norge.

Han døde i 1965 og er begravd på Hellerup kirkegård.

## Referanser
Ølkrus

**Ølkrus** er brukt som generell betegnelse på krus og kanner til å drikke øl av.

I eldre tid er betegnelsen *krus* brukt om drikkekar av *krustøy* (keramikk og glass), men i nyere tid er betegnelsen *krus* også brukt om kanner av tre og metall.

Se drikkekanne, krus og nebbkanne.

## Eksterne lenker
* Se ølkrus i DigitaltMuseum